Lokakuu 2013

Uusi viimeistelylaikka

Norton lanseeraa uuden Beartex-laikan, joka on tarkoitettu metallin hienoviimeistelyyn. Laikan rakenne on pehmeä ja joustava, minkä vuoksi se soveltuu erityisesti profiloitujen yksityiskohtien viimeistelyyn.

Laikkaa käytetään hionnan jälkeiseen viimeistelyyn, kun halutaan saavuttaa tasainen tai koristeellinen pinta kappaleessa, joka on esim. ruostumatonta terästä, hiiliterästä, alumiinia, messinkiä tai pronssia. Sitä käytetään myös viimeisessä työvaiheessa ennen kiillotusta, kun halutaan saavuttaa peilinkirkas pinta. Kiillotus tapahtuu erityisellä kiillotuslaikalla, joka koostuu huopalamelleista.

Laikka on valmistettu Beartex-lamelleista, jotka on liimattu lasikuiturungon yläreunaan. Se on erittäin muotoutuva ja tekee viimeistelystä helppoa. Laikka on halkaisijaltaan 115 mm ja siinä on 22 mm:n reikä. Sitä käytetään kulmahiomakoneissa. Koska paras tulos saavutetaan matalemmilla kierrosluvuilla, tulisi kulmahiomakoneessa olla säädettävä pyörimisnopeus. Laikkaa on saatavilla eri karkeuksilla ja myös Beartexin ja kangaspohjaisen hioma-arkin sekoituksena, joka takaa sekä joustavuuden että agressiivisuuden.

”Tällä uudella viimeistelylaikalla saadaan nopeasti ja yksinkertaisesti aikaan tasainen ja koristeellinen pinta. Laikka on ihanteellinen profiloitujen yksityiskohtien viimeistelyyn”, toteaa Timo Sutinen, Saint-Gobain Abrasivesin Suomen myyntijohtaja.

Katso myös www.saint-gobain-abrasives.com